อัพเดท! ซีล-นักดำน้ำพา 8 หมูป่าออกจากถ้ำสำเร็จ ลุยภารกิจช่วยอีก 5 ชีวิตเต็มที่
อัพเดท! ซีล-นักดำน้ำพา 8 หมูป่าออกจากถ้ำ ลุยภารกิจช่วยอีก 5 ชีวิตเต็มที่
9 ก.ค. 2561

จากกรณีที่เจ้าหน้าที่ทหาร ตำรวจ หน่วยบัญชาการสงครามพิเศษทางเรือ (นสร.) หรือ หน่วยซีล กู้ภัย และอื่นๆ ที่ร่วมภารกิจปฏิบัติการช่วยเหลือนักฟุตบอลเยาวชนทีม หมูป่า และผู้ฝึกสอน รวม 13 ชีวิต ที่ติดอยู่ภายในถ้ำหลวง วนอุทยานถ้ำหลวง-ขุนน้ำนางนอน จ.เชียงราย และเมื่อเย็นวันที่ 8 ก.ค.ที่ผ่านมา สามารถนำตัวเด็กๆ ออกจากถ้ำมาได้แล้วจำนวน 4 คน เข้ารับการรักษาตัวที่โรงพยาบาลเชียงรายประชานุเคราะห์ ต.เวียง อ.เมือง จ.เชียงรายแล้วนั้น
ล่าสุด ในวันนี้ (9 ก.ค.2561) เวลา 16.45 น. เจ้าหน้าที่ได้นำหมูป่าคนที่ 5 ออกจากถ้ำหลวงได้อย่างปลอดภัย ก่อนพักฟื้นภายในโรงพยาบาลสนามหน้าถ้ำ จากนั้นเตรียมลำเลียงขึ้นรถพยาบาลและส่งขึ้นเฮลิคอปเตอร์ไปยังโรงพยาบาล
ขณะที่ ต่อมา 18.20 น. เจ้าหน้าที่ได้นำหมูป่าคนที่ 6 ออกจากถ้ำหลวง ก่อนพักฟื้นภายในโรงพยาบาลสนามหน้าถ้ำ จากนั้นเตรียมลำเลียงขึ้นรถพยาบาลและส่งขึ้นเฮลิคอปเตอร์ไปยังโรงพยาบาล ถัดมา เวลา 18.30 น. เจ้าหน้าที่ได้นำหมูป่าคนที่ 7 ออกจากถ้ำหลวง ก่อนพักฟื้นภายในโรงพยาบาลสนามหน้าถ้ำ จากนั้นเตรียมลำเลียงขึ้นรถพยาบาลและส่งขึ้นเฮลิคอปเตอร์ไปยังโรงพยาบาล
ทั้งนี้ ล่าสุด เมื่อ เวลา 18.59 น. เจ้าหน้าที่ได้นำหมูป่าคนที่ 8 ออกจากถ้ำหลวง ก่อนพักฟื้นภายในโรงพยาบาลสนามหน้าถ้ำ จากนั้นเตรียมลำเลียงขึ้นรถพยาบาลและส่งขึ้นเฮลิคอปเตอร์ไปยังโรงพยาบาล โดยขณะนี้ยังคงเหลือเด็กและโค๊ชเอกอีกรวมทั้งหมด 5 ราย